pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ประธานหอการค้าญี่ปุ่น-กรุงเทพฯ พร้อมสนับสนุนนโยบาย Thailand 4.0 และ EEC
วันศุกร์ที่ 16 มิถุนายน 2560
ประธานหอการค้าญี่ปุ่น-กรุงเทพฯ พร้อมสนับสนุนนโยบาย Thailand 4.0 และ EEC
ประธานหอการค้าญี่ปุ่น-กรุงเทพฯ พร้อมสนับสนุนนโยบาย Thailand 4.0 และ EEC
วันนี้ (16 มิ.ย. 60) เวลา 10.00 น. นายโซจิ ซาคาอิ (Mr. Soji Sakai) ประธานหอการค้าญี่ปุ่น-กรุงเทพฯ เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี เพื่อแนะนําคณะผู้บริหารชุดใหม่และหารือเกี่ยวกับนโยบายเศรษฐกิจไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีแสดงความยินดีต่อการเข้ารับตําแหน่งประธานหอการค้าฯ เชื่อมั่นว่าด้วยประสบการณ์และความรู้ความสามารถของนายซาคาอิจะช่วยสนับสนุนความสัมพันธ์ไทย-ญี่ปุ่นด้านเศรษฐกิจการค้าให้แน่นแฟ้นยิ่งขึ้น
ประธานหอการค้าฯ แสดงความขอบคุณรองนายกรัฐมนตรีที่สละเวลาให้เข้าพบวันนี้ และกล่าวว่าในช่วงรับตําแหน่งได้ประกาศยืนยันที่จะให้การสนับสนุนนโยบาย Thailand 4.0 และเขตเศรษฐกิจพิเศษภาคตะวันออก (EEC) พร้อมแสดงความขอบคุณรัฐบาลไทยที่ให้การสนับสนุนการดําเนินธุรกิจของภาคเอกชนญี่ปุ่นในไทยมาโดยตลอด
โอกาสนี้รองนายกรัฐมนตรีได้กล่าวถึงการเดินทางญี่ปุ่นเมื่อต้นเดือนมิถุนายน เพื่อเข้าร่วมการประชุมคณะกรรมาธิการร่วมระดับสูงไทย-ญี่ปุ่น (High Level Joint Commission: HLJC) ครั้งที่ 3 ร่วมกับนายโยะชิฮิเดะ สึกะ (Mr. Yoshihide Suga) เลขาธิการคณะรัฐมนตรีญี่ปุ่น และได้เข้าเยี่ยมคารวะนายกรัฐมนตรีญี่ปุ่น ซึ่งในโอกาสดังกล่าวรองนายกรัฐมนตรีได้เสนอให้พิจารณานําคณะนักธุรกิจญี่ปุ่นเยือนไทยในโอกาสครบรอบ 130 ปี ความสัมพันธ์ทางการทูตไทย – ญี่ปุ่น โดยจะมีการจัดสัมมนาและศึกษาดูงานการพัฒนาเขตเศรษฐกิจภาคตะวันออก (EEC) ด้วย
ทั้งนี้ประธานหอการค้าฯ กล่าวว่าหอการค้าญี่ปุ่น-กรุงเทพฯ และองค์การส่งเสริมการค้าต่างประเทศของญี่ปุ่น (JETRO) พร้อมเชิญชวนคณะภาคเอกชนญี่ปุ่นในไทยเข้าร่วมงานดังกล่าว เพื่อแสดงถึงความเชื่อมั่นในศักยภาพของประเทศไทย และย้ําถึงความสัมพันธ์อันดีระหว่างกัน
************
รัฐบาลไทย-ข่าวทำเนียบรัฐบาล-บีโอไอมอบหน้ากากอนามัยให้กระทรวงสาธารณสุข
วันอังคารที่ 5 พฤษภาคม 2563
บีโอไอมอบหน้ากากอนามัยให้กระทรวงสาธารณสุข
บีโอไอมอบหน้ากากอนามัยให้กระทรวงสาธารณสุข
บีโอไอมอบหน้ากากอนามัยให้กระทรวงสาธารณสุข
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) มอบหน้ากากอนามัย KN95 จํานวน 3,400 ชิ้น ให้แก่กระทรวงสาธารณสุข เพื่อนําไปใช้ประโยชน์ในช่วงวิกฤตโควิด-19 ต่อไป
โดยหน้ากากดังกล่าวได้รับการสนับสนุนจากกลุ่มบริษัท ปริ๊งซ์ เฉิงซาน และบริษัท ฮอลลี่ กรุ๊ป ผ่านทางสํานักงานเศรษฐกิจการลงทุน ประจําการสถานเอกอัครราชทูต ณ กรุงปักกิ่ง สาธารณรัฐประชาชนจีน (บีโอไอ ณ กรุงปักกิ่ง)
รัฐบาลไทย-ข่าวทำเนียบรัฐบาล-งาน “คลินิกเอสเอ็มอีสัญจรแนวประชารัฐ” ภาคใต้ฝั่งอ่าวไทยและฝั่งอันดามัน นาร่องจังหวัดกระบี่ ครั้งที่ 6
วันพฤหัสบดีที่ 13 กรกฎาคม 2560
งาน “คลินิกเอสเอ็มอีสัญจรแนวประชารัฐ” ภาคใต้ฝั่งอ่าวไทยและฝั่งอันดามัน นาร่องจังหวัดกระบี่ ครั้งที่ 6
รัฐมนตรีว่าการกระทรวงอุตสาหกรรม เป็นประธานเปิดงาน “คลินิกเอสเอ็มอีสัญจรแนวประชารัฐ” ภาคใต้ฝั่งอ่าวไทยและฝั่งอันดามัน นาร่องจังหวัดกระบี่ ครั้งที่ 6
กระบี่ : วันนี้ (13 กรกฏาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงาน “คลินิกเอสเอ็มอีสัญจรแนวประชารัฐ” ภาคใต้ฝั่งอ่าวไทยและฝั่งอันดามัน นาร่องจังหวัดกระบี่ ครั้งที่ 6 ร่วมกระทรวงมหาดไทย สานักงานส่งเสริมวิสาหกิจขนาดกลางและขนาดย่อม (สสว.) ธนาคารพัฒนาวิสาหกิจขนาดกลางและขนาดย่อมแห่งประเทศไทย และหน่วยงานเครือข่ายการพัฒนาเอ็มเอ็มอี ส่งเสริมผู้ประกอบการเข้าถึงแหล่งเงินทุน เพิ่มองค์ความรู้ ในการพัฒนาศักยภาพธุรกิจ สร้างมูลค่าเพิ่ม ในกลุ่มอุตสาหกรรมเป้าหมาย สอดคล้องกับยุทธศาสตร์การพัฒนาเศรษฐกิจท้องถิ่น แบ่งเป็น 2 กลุ่มจังหวัด คือ กลุ่มจังหวัดภาคใต้ฝั่งอันดามัน (ภูเก็ต ระนอง พังงา กระบี่ ตรัง) และกลุ่มจังหวัดภาคใต้ฝั่งอ่าวไทย (สุราษฎร์ธานี ชุมพร นครศรีธรรมราช พัทลุง) ถือเป็นเขตเศรษฐกิจสาคัญของไทย เพื่อให้เข้าถึงแหล่งเงินทุนและองค์ความรู้ตามแนวทางของรัฐบาลที่มุ่งสร้างเศรษฐกิจจากภายใน (Local Economy) ด้วยการพัฒนาเอสเอ็มอีและเศรษฐกิจท้องถิ่นให้เข้มแข็งภายใต้นโยบายอุตสาหกรรม S- Curve ที่ต้องการเปลี่ยนโครงสร้างเศรษฐกิจอุตสาหกรรมจาก “เพิ่มมูลค่า” ไปสู่ “สร้างมูลค่าเพิ่ม” ให้กับผู้ประกอบการSMEs ในท้องถิ่นที่มีจานวนมาก โดยธุรกิจเด่นที่เป็นอุตสาหกรรมเป้าหมายร่วมของทั้ง 9 จังหวัด มีอยู่ 2 อุตสาหกรรม คือ อุตสาหกรรมการท่องเที่ยวและอุตสาหกรรมเกษตรแปรรูป (ข้อมูลของสานักงานส่งเสริมวิสาหกิจขนาดกลางและขนาดย่อม (สสว.) ในปี 2558 ทั้ง 9 จังหวัด มีจานวน SMEs มากถึง 257,667 ราย)
รัฐบาลไทย-ข่าวทำเนียบรัฐบาล-การจัดจำหน่ายพันธบัตรการไฟฟ้าฝ่ายผลิตแห่งประเทศไทย วงเงิน 10,000 ล้านบาท อายุ 15 และ 20 ปี เพื่อเสนอขายให้แก่ผู้ลงทุนสถาบัน
วันจันทร์ที่ 30 เมษายน 2561
การจัดจําหน่ายพันธบัตรการไฟฟ้าฝ่ายผลิตแห่งประเทศไทย วงเงิน 10,000 ล้านบาท อายุ 15 และ 20 ปี เพื่อเสนอขายให้แก่ผู้ลงทุนสถาบัน
ธนาคารธนชาต จํากัด (มหาชน) และ ธนาคารกสิกรไทย จํากัด (มหาชน) เป็นผู้จัดการจัดจําหน่ายพันธบัตรให้แก่ กฟผ. วงเงินรวม 10,000 ล้านบาท อายุ 15 และ 20 ปี
นายประภาศ คงเอียด ผู้อํานวยการสํานักงานบริหารหนี้สาธารณะ (สบน.) รายงานว่า กระทรวงการคลังและการไฟฟ้าฝ่ายผลิตแห่งประเทศไทย (กฟผ.) ได้คัดเลือกผู้จัดการจัดจําหน่ายพันธบัตร 2 ราย ได้แก่ ธนาคารธนชาต จํากัด (มหาชน) และ ธนาคารกสิกรไทย จํากัด (มหาชน) ให้เป็นผู้จัดการจัดจําหน่ายพันธบัตรให้แก่ กฟผ. วงเงินรวม 10,000 ล้านบาท อายุ 15 และ 20 ปี ซึ่งเป็นครั้งแรกที่กระทรวงการคลังดําเนินการจัดหาเงินกู้ให้แก่รัฐวิสาหกิจโดยการออกพันธบัตรที่กระทรวงการคลังไม่ค้ําประกันและเสนอขายแก่ผู้ลงทุนสถาบัน (Institutional Investor : II) ที่ไม่จํากัดจํานวนผู้ซื้อ นับว่าเป็นการพัฒนาตลาดตราสารหนี้รัฐวิสาหกิจขึ้นมาอีกระดับหนึ่ง และสร้างแรงจูงใจให้ผู้ลงทุนสนใจลงทุนในพันธบัตรของ กฟผ. มากยิ่งขึ้น ซึ่งมีกําหนดการออกพันธบัตรภายในเดือน มิถุนายน 2561 ทั้งนี้ กฟผ. เป็นหน่วยงานที่มีศักยภาพและเป็นที่ยอมรับในระดับสากล โดยมีผลการจัดอันดับความน่าเชื่อถือ (Credit Rating) จากบริษัท ทริสเรทติ้ง (TRIS Rating) อยู่ในระดับ AAA
ในการนี้ กระทรวงการคลังขอเชิญชวนผู้ลงทุนสถาบันที่สนใจเข้าร่วมลงทุนในพันธบัตร กฟผ. โดยสามารถสอบถามข้อมูลเพิ่มเติมได้ที่ผู้จัดการจัดหน่ายพันธบัตรดังกล่าวได้ตั้งแต่บัดนี้เป็นต้นไป และขอขอบคุณที่ให้ความสนใจการจัดจําหน่ายพันธบัตร กฟผ. ในครั้งนี้
สํานักจัดการหนี้ 2 สํานักงานบริหารหนี้สาธารณะ
โทร. 0 2265 8050 ต่อ 5420
The issuance of Electricity Generating Authority of Thailand’s (EGAT) 15- and 20-year bonds for Institutional Investor in the amount of 10,000 million baht
Mr. Prapas Kong-Ied Director-General of the Public Debt Management Office (PDMO), announced that the Ministry of Finance (MOF) and Electricity Generating Authority of Thailand (EGAT), rated AAA by TRIS Rating, have mandated Thanachart Bank Public Co., Ltd. and Kasikornbank Public Co., Ltd. as arrangers for the issuance of 15- and 20-year bonds in the amount of 10,000 million baht during June 2018. The bonds will be EGAT’s first non-guaranteed bonds issuance for institutional investor without restricted number of investors. This marks a development in the SOE bond market that will support more investor participation.
The investor who seeks to invest in the EGAT bonds can contact the arrangers mentioned for further information. The Ministry of Finance would like to invite all investors to join this issuance and your participation would be gratefully appreciated.
Public Debt Management Office
Tel. +66 2 265 8050 Ext. 5420
รัฐบาลไทย-ข่าวทำเนียบรัฐบาล-​รองปลัดก.อุตฯ เป็นประธานเปิดตัวสมาคมส่งเสริมพัฒนาผู้ประกอบการไทย (ATED)
วันอาทิตย์ที่ 19 สิงหาคม 2561
​รองปลัดก.อุตฯ เป็นประธานเปิดตัวสมาคมส่งเสริมพัฒนาผู้ประกอบการไทย (ATED)
​รองปลัดก.อุตฯ เป็นประธานเปิดตัวสมาคมส่งเสริมพัฒนาผู้ประกอบการไทย (ATED)
เมื่อวันที่ (18 สิงหาคม 2561) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดตัวสมาคมส่งเสริมพัฒนาผู้ประกอบการไทย (ATED) ณ มหาวิทยาลัยราชภัฏนครปฐม จังหวัดนครปฐม โดยมีนางสาวชุติภา โอภาสานนท์นายกสมาคมส่งเสริมพัฒนาผู้ประกอบการไทย นางยุพรัตน์ ศตวิริยะ ผู้อํานวยการกองพัฒนาขีดความสามารถธุรกิจอุตสาหกรรม นายสมคิด ตัณฑศรีกุล อุตสาหกรรมจังหวัดนครปฐม นายกสมาคมฯ จังหวัดนครปฐม และจังหวัดต่างๆ สมาชิกสมาคมฯ ทั่วประเทศ ร่วมงาน ซึ่งมีผู้เข้าร่วมงานกว่า 300 คน โดยสมาคมส่งเสริมพัฒนาผู้ประกอบการไทย จังหวัดนครปฐม ก่อกําเนิดมาจากสมาชิกที่ผ่านการฝึกอบรมของโครงการพัฒนาผู้ประกอบการธุรกิจอุตสาหกรรม อันมีส่วนช่วยสร้างผู้ประกอบการธุรกิจอุตสาหกรรมขนาดย่อม (SMEs) ให้มีศักยภาพเป็นผู้ประกอบการที่ประสบความสําเร็จเจริญก้าวหน้าในธุรกิจอุตสาหกรรมกลายเป็นธุรกิจอุตสาหกรรมขนาดกลางและขนาดใหญ่
รัฐบาลไทย-ข่าวทำเนียบรัฐบาล-นายกรัฐมนตรีเผยไม่มีแนวคิดใช้มาตรา 44 แก้ไขปัญหาแอพพลิเคชั่นอูเบอร์
วันอังคารที่ 21 มีนาคม 2560
นายกรัฐมนตรีเผยไม่มีแนวคิดใช้มาตรา 44 แก้ไขปัญหาแอพพลิเคชั่นอูเบอร์
นายกรัฐมนตรีเผยไม่มีแนวคิดใช้มาตรา 44 แก้ไขปัญหาแอพพลิเคชั่นอูเบอร์
วันนี้ (21 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีปัญหาการร้องเรียนขอให้มีการใช้ ม.44 จัดการแอพพลิเคชั่นอูเบอร์ ว่า ไม่มีแนวคิดที่จะใช้ มาตรา 44 จัดการแอพพลิเคชั่นอูเบอร์ ซึ่งต้องไปดูก่อนว่าแอพฯ อูเบอร์ทําถูกกฎหมายหรือไม่ ซึ่งตอนนี้กําลังให้กระทรวงคมนาคมพูดคุยหาทางออก ทั้งนี้กฎหมายการให้บริการ การขนรับส่งผู้โดยสารโดยมีค่าตอบแทน มีกฎระเบียบ ข้อบังคับอยู่แล้ว คือกฎหมาย ที่ควบคุมเรื่องแท็กซี่ มีป้ายเหลือง และป้ายต่าง ๆ ต้องดําเนินการตามข้อบังคับ
นายกรัฐมนตรีกล่าวว่า สําหรับแอพพลิเคชั่นอูเบอร์ ที่เป็นปัญหาเพราะมีคนร้องเรียนมาว่าทําผิดกฎหมาย ก็จําเป็นต้องไปตรวจสอบ ต้องไปจับกุม แต่ในขณะเดียวกันแอพพลิเคชั่นดังกล่าวก็เป็นทางเลือกที่ดี แต่ก็ต้องหากฎหมายที่เหมาะสมว่าจะทําอย่างไร ที่จะไม่สร้างปัญหาใหม่ขึ้นมา ต้องช่วยกันพัฒนา และหามาตรการใหม่ที่จะไปเสริม แต่ในวันนี้แอพ ฯ ยังผิดกฎหมายอยู่ ก็ต้องคุ้มครองให้คนที่ขับแท็กซี่ที่ถูกต้องกฎหมายด้วย
----------------------------------------
รัฐบาลไทย-ข่าวทำเนียบรัฐบาล-ก.แรงงาน พร้อมสร้างอาชีพแก่ผู้มีรายได้น้อยทั่วประเทศ
วันพฤหัสบดีที่ 14 ธันวาคม 2560
ก.แรงงาน พร้อมสร้างอาชีพแก่ผู้มีรายได้น้อยทั่วประเทศ
รมว.แรงงาน เปิดงาน KICK – OFF โครงการพัฒนาฝีมือให้แก่กลุ่มรัฐวิสาหกิจและผู้มีรายได้น้อย เน้นเพิ่มทักษะฝีมือ สามารถสร้างอาชีพที่มั่นคง มุ่งหวังลดความเหลื่อมล้ําทางสังคม
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดงาน KICK – OFF โครงการพัฒนาฝีมือให้แก่กลุ่มรัฐวิสาหกิจชุมชนและผู้มีรายได้น้อย พร้อมด้วยนายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงานเข้าร่วมในพิธีเปิดงานดังกล่าว ณ บริเวณด้านหน้าอาคารกรมพัฒนาฝีมือแรงงาน กระทรวงแรงงาน วันนี้ (๑๔ ธ.ค. ๖๐) โดย พล.ต.อ.อดุลย์ฯ กล่าวว่า รัฐบาลมีนโยบายสําคัญคือการลดความเหลื่อมล้ําทางสังคม สร้างโอกาสการเข้าถึงบริการของรัฐอย่างเสมอภาคเท่าเทียม เพิ่มโอกาสให้แก่กลุ่มผู้ที่มีรายได้น้อย ซึ่งทางกระทรวงแรงงานได้ริเริ่มโครงการพัฒนาฝีมือให้แก่กลุ่มรัฐวิสาหกิจและผู้มีรายได้น้อย โดยมอบหมายให้กรมพัฒนาฝีมือแรงงาน (กพร.) ประสานความร่วมมือกับทุกหน่วยงาน ทั้งภาครัฐและภาคเอกชนในพื้นที่ รวมถึงการประสานความร่วมมือกับผู้นําชุมชน เพื่อร่วมกันคัดเลือกกลุ่มเป้าหมายและสํารวจความต้องการด้านอาชีพ ซึ่งขณะนี้มีเป้าหมายดําเนินการทั่วประเทศทั้งหมด ๖๑,๘๔๐คน และได้ตั้งเป้าฝึกอบรมเพิ่มเติมอีกกว่า ๓๘,๐๐๐คน
“การขับเคลื่อนโครงการพัฒนาฝีมือให้แก่กลุ่มรัฐวิสาหกิจชุมชนและผู้มีรายได้น้อยทั่วประเทศเป็นการตอบโจทย์การพัฒนากลุ่มเป้าหมายที่มีฐานะยากจนหรือผู้ว่างงานที่ขาดทักษะ ให้สามารถนําความรู้ที่ได้รับไปใช้ในการประกอบอาชีพในอนาคต สําหรับหลักสูตรที่ใช้ในการอบรมเป็นหลักสูตรระยะสั้น ใช้เวลาอบรมเพียง ๑๘ – ๓๐ ชั่วโมง อาทิ การทําเฟอร์นิเจอร์ไม้ การชงกาแฟ การทําเครื่องเบญจรงค์ เป็นต้น ซึ่งกิจกรรมเหล่านี้จะเป็นการถ่ายทอดความรู้ด้านอาชีพ สร้างโอกาสในการมีงานทํา เกิดการสร้างรายได้ในชุมชน และเป็นคนที่มีคุณค่าในสังคม เพื่อให้ประเทศชาติมีความมั่นคง มั่งคั่ง ยั่งยืนต่อไป” พล.ต.อ.อดุลย์ฯ กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ บรรยายพิเศษ “ภาษีร้านค้าออนไลน์กับการปรับโครงสร้างภาษีของประเทศไทย”
วันศุกร์ที่ 7 สิงหาคม 2563
ปลัดกระทรวงดิจิทัลฯ บรรยายพิเศษ “ภาษีร้านค้าออนไลน์กับการปรับโครงสร้างภาษีของประเทศไทย”
ปลัดกระทรวงดิจิทัลฯ บรรยายพิเศษ “ภาษีร้านค้าออนไลน์กับการปรับโครงสร้างภาษีของประเทศไทย”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) บรรยายพิเศษ เรื่อง ภาษีร้านค้าออนไลน์ กับการปรับโครงสร้างภาษีของประเทศไทย โดยการบรรยายพิเศษในครั้งนี้ เพื่อให้ความรู้และสร้างความเข้าใจที่ถูกต้องเกี่ยวกับภาษีสินค้า ร้านค้า และ บริการต่างๆ ที่เป็น Digital Service บนโลกออนไลน์ ให้กับบุคลากรของสํานักงานปลัดกระทรวงดิจิทัลเพื่อเศรษฐกิจและสังคม ในการพัฒนาศักยภาพของบุคลากรให้มีความเข้าใจแนวคิดและวิธีจัดการกับภาษีอย่างถูกต้อง ณ ห้อง Co-working space ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม เมื่อวันที่ 6 สิงหาคม 2563
******************
รัฐบาลไทย-ข่าวทำเนียบรัฐบาล-พิธีเปิดโครงการ “การประเมินคุณธรรมและความโปร่งใสในการดำเนินงานของหน่วยงานภาครัฐ สำนักงานอุตสาหกรรมจังหวัด  ปีงบประมาณ  พ.ศ. 2562” ครั้งที่ 5
วันอังคารที่ 20 สิงหาคม 2562
พิธีเปิดโครงการ “การประเมินคุณธรรมและความโปร่งใสในการดําเนินงานของหน่วยงานภาครัฐ สํานักงานอุตสาหกรรมจังหวัด  ปีงบประมาณ  พ.ศ. 2562” ครั้งที่ 5
นางสาวนิสากร  จึงเจริญธรรม  รองปลัดกระทรวงอุตสาหกรรม  เป็นประธานใน พิธีเปิดโครงการ “การประเมินคุณธรรมและความโปร่งใสในการดําเนินงานของหน่วยงานภาครัฐ สํานักงานอุตสาหกรรมจังหวัด  ปีงบประมาณ  พ.ศ. 2562” ครั้งที่ 5
วันนี้ (20 สิงหาคม 2562) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดโครงการ“การประเมินคุณธรรมและความโปร่งใสในการดําเนินงานของหน่วยงานภาครัฐ สํานักงานอุตสาหกรรมจังหวัด ปีงบประมาณ พ.ศ. 2562” ครั้งที่ 5 ณ โรงแรมรอยัลปริ๊นเซส หลานหลวง กรุงเทพฯ
รัฐบาลไทย-ข่าวทำเนียบรัฐบาล-ด่วน!! 3 วันเท่านั้น ... รีบสมัครทำงาน วันละ 300 บาทกับกรมการจัดหางาน ตั้งแต่วันที่ 15 – 17 เมษายน 2563 [กระทรวงแรงงาน]
วันอังคารที่ 14 เมษายน 2563
ด่วน!! 3 วันเท่านั้น ... รีบสมัครทํางาน วันละ 300 บาทกับกรมการจัดหางาน ตั้งแต่วันที่ 15 – 17 เมษายน 2563 [กระทรวงแรงงาน]
ด่วน!! 3 วันเท่านั้น ... รีบสมัครทํางาน วันละ 300 บาทกับกรมการจัดหางาน ตั้งแต่วันที่ 15 – 17 เมษายน 2563
กรมการจัดหางาน จะเปิดให้ผู้ว่างงาน กลุ่มแรงงานนอกระบบ ที่ได้รับผลกระทบจากโรคโควิด-19 ที่สนใจสมัครเข้าทํางานกับกรมการจัดหางาน ในโครงการ จ้างงานด่วน 45 วัน รายได้วันละ 300 บาท จํานวน 300 อัตรา ทั่วประเทศ สมัครได้ตั้งแต่วันที่ 15 – 17 เมษายน 2563 นี้ โดยไม่ต้องเสียค่าธรรมเนียมการสมัคร ที่ สํานักงานจัดหางานกรุงเทพมหานครพื้นที่ 1-10 และสํานักงานจัดหางานจังหวัดทุกจังหวัด
“ เอกสารและหลักฐานที่ต้องนํามายื่นในการสมัครคัดเลือก ได้แก่1. สําเนาใบประกาศนียบัตร และสําเนาใบแสดงผลการศึกษาที่แสดงว่าเป็นผู้มีวุฒิการศึกษาตรงกับตําแหน่งที่สมัคร จํานวนอย่างละ 1 ฉบับ 2.บัตรประจําตัวประชาชนฉบับจริงโดยผู้ที่สนใจสมัครเข้ารับการคัดเลือกเป็นพนักงานจ้างเหมาบริการ (รายวัน)ในตําแหน่งเจ้าหน้าที่ผู้ช่วยปฏิบัติงานตามโครงการจ้างงานเพื่อลดผลกระทบจากการแพร่ระบาดของไวรัส โควิด-19 ต้องยื่นใบสมัครด้วยตนเองพร้อมเอกสารและหลักฐาน ทั้งหมด ในวันเวลาราชการ ภาคเช้าตั้งแต่เวลา 09.00 - 12.00 น. และภาคบ่ายเวลา 13.00 – 15.00 น. ตั้งแต่วันที่ 15 – 17 เมษายน 2563 นี้ เท่านั้น เนื่องจากเป็นงานเร่งด่วนที่ต้องการจ้างงานทันที โดยจะกระจายในจังหวัดใหญ่ 4 คน และจังหวัดเล็ก 2-3 คน และให้สํานักงานจัดหางานจังหวัด เป็นผู้ดําเนินการรับสมัครและประเมินความเหมาะสมเฉพาะตําแหน่ง (สัมภาษณ์)
และเนื่องจากมีผู้สนใจจํานวนมาก กรมการจัดหางาน ขอย้ําว่าจะดําเนินการด้วยความโปร่งใส ยุติธรรม และเสมอภาค โดยออกประกาศรายชื่อและขึ้นบัญชีผู้ผ่านการคัดเลือก และให้เริ่มปฏิบัติหน้าที่ได้ตั้งแต่วันที่ 27 เมษายน 2563 ”นายสุชาติฯ กล่าว
รัฐบาลไทย-ข่าวทำเนียบรัฐบาล-รมว.พม. ห่วงใยปัญหาการใช้ความความรุนแรงในครอบครัว กำชับหน่วยงานที่เกี่ยวข้องหามาตรการ ในการป้องกันและแก้ไขปัญหาในระยะยาว
วันจันทร์ที่ 18 กันยายน 2560
รมว.พม. ห่วงใยปัญหาการใช้ความความรุนแรงในครอบครัว กําชับหน่วยงานที่เกี่ยวข้องหามาตรการ ในการป้องกันและแก้ไขปัญหาในระยะยาว
รมว.พม. ห่วงใยปัญหาการใช้ความความรุนแรงในครอบครัว กําชับหน่วยงานที่เกี่ยวข้องหามาตรการ
ในการป้องกันและแก้ไขปัญหาในระยะยาว
วันนี้ (15 ก.ย.60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 714/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีเจ้าหน้าที่ตํารวจ เข้าจับกุมชายวัย 38 ปี ที่ก่อเหตุใช้อาวุธมีดทําร้ายร่างกายลูกสาววัย 12 ปีจนเสียชีวิต และทําร้ายผู้เป็นพ่อแก่ชราวัย 63 ปี ได้รับบาดเจ็บสาหัส อีกทั้งยังทําร้ายลูกชายคนโตวัย 14 ปี ได้รับบาดเจ็บสาเหตุคาดว่าเกิดจากการหึงหวงภรรยา แล้วเกิดอาการคุ้มคลั่ง เนื่องจากผู้ก่อเหตุเคยเป็นผู้ป่วยจิตเวชมาก่อน ที่อําเภอชัยบาดาล จังหวัดลพบุรี และกรณีหญิงวัย 52 ปี เคยมีประวัติเข้ารับการรักษาอาการป่วยทางจิตก่อเหตุฆาตกรรมลูกสาววัย 15 ปี ป่วยเป็นโรคออทิสติก โดยการจับแขวนคอเสียชีวิต สาเหตุเกิดจากอาการเครียดที่รายได้ไม่เพียงพอกับค่าใช้จ่าย ที่ อําเภอปากเกร็ด จังหวัดนนทบุรี นั้น ทั้งสองกรณีนับเป็นปัญหาการใช้ความรุนแรงภายในครอบครัวที่เพิ่มมากขึ้นในสังคม ซึ่งตนมีความห่วงใยผู้ที่ได้รับผลกระทบจากเหตุการณ์ในลักษณะดังกล่าว โดยได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ลพบุรี และพมจ.นนทบุรี และ พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กและผู้สูงอายุของกระทรวง พม. พร้อมเร่งช่วยเหลือเยียวยาฟื้นฟูสภาพจิตใจของผู้เสียหายทั้งหมดจากเหตุการณ์ดังกล่าว อย่างใกล้ชิด อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลผู้บาดเจ็บ
“นอกจากนี้ ยังได้กําชับให้กรมกิจการสตรีและสถาบันครอบครัว (สค.) ในฐานะหน่วยงานที่มีภารกิจดูแลด้านสถาบันครอบครัว เร่งหามาตรการป้องกันและแก้ไขปัญหาการใช้ความรุนแรงในครอบครัวและสังคม เพื่อเป็นการป้องกันไม่ให้เกิดเหตุการณ์ในลักษณะดังกล่าวขึ้นอีก” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงดีอีเอส กระตุ้นจิตสำนึกในหน้าที่ราชการ จัดอบรม “สร้างผู้นำการเปลี่ยนแปลงสู่สังคมที่ไม่ทนต่อการทุจริต”
วันพฤหัสบดีที่ 20 สิงหาคม 2563
กระทรวงดีอีเอส กระตุ้นจิตสํานึกในหน้าที่ราชการ จัดอบรม “สร้างผู้นําการเปลี่ยนแปลงสู่สังคมที่ไม่ทนต่อการทุจริต”
กระทรวงดีอีเอส กระตุ้นจิตสํานึกในหน้าที่ราชการ จัดอบรม “สร้างผู้นําการเปลี่ยนแปลงสู่สังคมที่ไม่ทนต่อการทุจริต”
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดโครงการฝึกอบรมหลักสูตร “สร้างผู้นําการเปลี่ยนแปลงสู่สังคมที่ไม่ทนต่อการทุจริต” ของสํานักงานปลัดกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ.2563 ณ ห้องประชุม MDES 1 ชั้น 9 เมื่อวันที่ 20 สิงหาคม 2563 มีวัตถุประสงค์เพื่อให้พนักงานเจ้าหน้าที่ราชการเกิดความรู้ความเข้าใจ เกิดทัศนคติที่ถูกต้องเกี่ยวกับการคิดแยกแยะผลประโยชน์ส่วนตนกับผลประโยชน์ส่วนรวม เกิดจิตสํานึกในหน้าที่ราชการ เกิดความอายและไม่ทนต่อการทุจริต สร้างภูมิคุ้มกันต่อการทุจริต และเกิดความร่วมมือร่วมใจในการต่อต้านการทุจริตในหน่วยงาน อย่างเป็นรูปธรรมมากขึ้น คาดหวังว่าองค์กรจะมีความเป็นผู้นํา เกิดความกล้าที่จะต่อต้านการทุจริตที่เกิดขึ้นในหน่วยงานในอนาคต เพื่อให้สํานักงานปลัดกระทรวงดิจิทัลฯเป็นอีกหนึ่งหน่วยงานที่โปร่งใส ปราศจากการทุจริตทุกรูปแบบ และขอให้การฝีกอบรมครั้งนี้ ดําเนินการไปได้ด้วยดี และบรรลุผลสําเร็จตามวัตถุประสงค์ที่กําหนดไว้ทุกประการ
******************